9.  โครงสร้างการจัดการ

    1.  โครงสร้างการจัดการ ณ.วันที่ 1 ธันวาคม 2551

โครงสร้างการจัดการของบริษัทประกอบไปด้วย คณะกรรมการบริษัท คณะกรรมการบริหาร
คณะกรรมการตรวจสอบ และคณะผู้บริหาร
ในการจัดการและการกำกับดูแลธุรกิจของกลุ่มบริษัทคณะกรรมการและฝ่ายบริหารได้ยึดถือปฏิบัติตามหลักการกำกับดูแลกิจการที่ดีตามคำแนะนำของตลาดหลักทรัพย์แห่งประเทศไทย
รวมถึงข้อเสนอแนะอื่นๆของสำนักงานคณะกรรมการกำกับหลักทรัพย์และตลาดหลักทรัพย์

โครงสร้างกรรมการบริษัท

  คณะกรรมการบริษัท

คณะกรรมการของบริษัท ณ วันที่ 18 มีนาคม 2552 ประกอบด้วยคณะกรรมการ 8 ท่าน ดังนี้

1.  นายกมล เอี้ยวศิวิกูล ประธานกรรมการ

2.  นายจำนงค์ พุทธิมา กรรมการและกรรมการผู้จัดการ

3.  นางโฉมพิศ บุนนาค กรรมการและรองกรรมการผู้จัดการ

4.  นายปณิธาน พงศ์ไพโรจน์ กรรมการและผู้อำนวยการ

5.  นางสาวรุ่งระวี เอี่ยมพงษ์ไพฑูรย์ กรรมการ

6.  นายอภิรักษ์ จูตระกูล กรรมการอิสระและประธานกรรมการตรวจสอบ

7.  นายพิสูจน์ สุขแสงทิพย์ กรรมการอิสระและกรรมการตรวจสอบ

8.  นายกมล รัตนไชย กรรมการอิสระและกรรมการตรวจสอบ

  กรรมการผู้มีอำนาจลงนามผูกพัน

กรรมการผู้มีอำนาจลงนามผูกพันของบริษัทประกอบด้วย นายกมล เอี้ยวศิวิกูล นายจำนงค์ พุทธิมา
นายปณิธาน พงศ์ไพโรจน์ นางโฉมพิศ บุนนาค
กรรมการสองในสี่คนลงลายมือชื่อร่วมกันและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท

ตามมติคณะกรรมการบริษัท ครั้งที่ 14/2547 ซึ่งมีคณะกรรมการตรวจสอบเข้าร่วมประชุม
ได้กำหนดขอบเขตอำนาจหน้าที่ของคณะกรรมการบริษัท ดังนี้

คณะกรรมการบริษัท มีหน้าที่กำกับดูแลการดำเนินงานของบริษัทให้เป็นไปตามกฎหมาย วัตถุประสงค์
ข้อบังคับ มติของที่ประชุมผู้ถือหุ้น กำหนดนโยบายและทิศทางการดำเนินงาน การบริหารเงิน
การบริหารความเสี่ยงของกิจการ และจัดให้มีระบบการควบคุมและตรวจสอบภายในที่มีประสิทธิผล
โดยคำนึงถึงผลประโยชน์ของบริษัทและผู้ถือหุ้นเป็นสำคัญ
รวมถึงการกำกับและควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

นอกจากนี้ คณะกรรมการบริษัท
มีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหารเพื่อดำเนินการอย่างหนึ่งอย่างใดหรือหลายอย่าง
ทั้งนี้
คณะกรรมการบริษัทได้กำหนดให้กรรมการผู้มีอำนาจลงลายมือชื่อผูกพันบริษัทมีอำนาจดำเนินการเรื่องต่างๆของกิจการได้เอง
เว้นแต่อำนาจในการดำเนินการดังต่อไปนี้จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน

1)  เรื่องที่กฎหมายกำหนดให้ต้องได้มติที่ประชุมผู้ถือหุ้น

2)  การทำรายการที่กรรมการมีส่วนได้เสียและอยู่ในข่ายที่กฎหมายหรือข้อกำหนดของตลาดหลักทรัพย์แห่งประเทศไทย
    (ตลาดหลักทรัพย์ฯ) ระบุให้ต้องได้รับอนุมัติจากที่ประชุมผู้ถือหุ้น

และในกรณีดังต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน

3)  การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

4)  การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท

5)  การทำ แก้ไข หรือเลิกสัญญา เกี่ยวกับการให้เช่ากิจการของบริษัททั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัทหรือการรวมกิจการกับบุคคลอื่น

6)  การแก้ไขเพิ่มเติมหนังสือบริคณห์สนธิหรือข้อบังคับของบริษัท

7)  การเพิ่มทุนหรือลดทุนของบริษัท

8)  การควบหรือเลิกบริษัท

9) เรื่องอื่นใดตามที่กฎหมายกำหนด

คณะกรรมการบริหาร

คณะกรรมการบริหาร ณ วันที่ 18 มีนาคม 2552 ประกอบด้วยคณะกรรมการ 3 ท่าน ดังนี้

1.  นายกมล เอี้ยวศิวิกูล ประธานกรรมการบริหาร

2.  นายจำนงค์ พุทธิมา กรรมการบริหารและกรรมการผู้จัดการ

3.  นางโฉมพิศ บุนนาค กรรมการบริหารและรองกรรมการผู้จัดการ

4.  นายปณิธาน พงศ์ไพโรจน์ กรรมการบริหารและผู้อำนวยการ

ขอบเขตอำนาจหน้าที่ของคณะกรรมการบริหาร

ตามมติคณะกรรมการบริษัทครั้งที่ 14/2547 และมีการทบทวนอีกในที่ประชุมคณะกรรมการบริษัท
ครั้งที่ 14/2551 เมื่อวันที่ 18 กรกฎาคม 2551 ซึ่งมีคณะกรรมการตรวจสอบเข้าร่วมประชุม
ได้กำหนดขอบเขตอำนาจหน้าที่ของคณะกรรมการบริหาร ดังนี้

1)  มีอำนาจพิจารณาอนุมัติการขอกู้ยืมหรือการขอสินเชื่อใด ๆ
    ของบริษัทภายในวงเงินสำหรับแต่ละรายการ ไม่เกิน 50 ล้านบาท หรือจำนวนเทียบเท่า

2)  มีอำนาจพิจารณาอนุมัติการดำเนินงานเพื่อธุรกรรมตามปกติธุรกิจของบริษัทเช่น การจัดซื้อสินค้า
    ยานพาหนะ วัสดุ เครื่องมืออุปกรณ์ เครื่องใช้ การอนุมัติค่าใช้จ่าย การอนุมัติการตัดหนี้สูญ
    เป็นต้น ภายในวงเงินสำหรับแต่ละรายการ ไม่เกิน 50 ล้านบาท หรือจำนวนเทียบเท่า

3)  มีอำนาจพิจารณาอนุมัติเกี่ยวกับการลงทุนในตราสารทุน ตราสารหนี้ ภายใต้วงเงินลงทุนไม่เกิน
    50 ล้านบาท ทั้งนี้ ในการพิจารณาเข้าทำรายการต้องคำนวณขนาดรายการตามเกณฑ์การได้มา
    หรือจำหน่ายไปของทรัพย์สิน

4)  มีอำนาจในการจัดการและบริหารกิจการของบริษัทตามวัตถุประสงค์ ข้อบังคับ
    มติที่ประชุมผู้ถือหุ้นและมติที่ประชุมคณะกรรมการบริษัททุกประการ

5)  กำหนดโครงสร้างองค์กร การบริหาร และกรรมการบริหาร
    โดยให้ครอบคลุมทุกรายละเอียดของการคัดเลือก การฝึกอบรม การว่าจ้าง
    และการเลิกจ้างของพนักงานของบริษัท

6)  มีอำนาจจัดทำ เสนอแนะและกำหนดนโยบายแนวทางธุรกิจ
    และกลยุทธ์ทางธุรกิจของบริษัทต่อคณะกรรมการบริษัทเพื่อพิจารณาอนุมัติเห็นชอบ

7)  กำหนดแผนธุรกิจ อำนาจการบริหารงาน
    อนุมัติงบประมาณสำหรับประกอบธุรกิจประจำปีและงบประมาณรายจ่ายประจำปี
    และดำเนินการตามแผนทางธุรกิจและกลยุทธ์ทางธุรกิจโดยสอดคล้องกับนโยบายและแนวทางธุรกิจที่คณะกรรมการบริษัทได้อนุมัติแล้ว

8)  มีอำนาจในการทำธุรกรรมทางการเงินกับสถาบันการเงิน ในเรื่องการเปิดบัญชีกับธนาคาร,
    สถาบันการเงินและการขอหนังสือค้ำประกันจากธนาคาร, สถาบันการเงิน

9)  ปฏิบัติหน้าที่อื่น ๆ ตามที่ได้รับมอบหมายในแต่ละช่วงเวลาจากคณะกรรมการบริษัท

ทั้งนี้ การอนุมัติการเข้าทำรายการดังกล่าวข้างต้น
จะต้องไม่มีลักษณะเป็นการอนุมัติการเข้าทำรายการที่ทำให้คณะกรรมการบริหารหรือผู้รับมอบอำนาจจากคณะกรรมการบริหาร
สามารถอนุมัติการเข้าทำรายการที่ตนหรือบุคคลที่อาจมีความขัดแย้ง ที่มีส่วนได้เสีย
หรืออาจมีความขัดแย้งทางผลประโยชน์อื่นใด (ตามข้อบังคับของ บริษัทและตามที่สำนักงาน กลต.
กำหนด) กับบริษัทหรือบริษัทย่อย

คณะกรรมการตรวจสอบ

คณะกรรมการตรวจสอบ ณ วันที่ 18 มีนาคม 2552 ประกอบด้วยกรรมการรวม 3 ท่าน ได้แก่

1.  นายอภิรักษ์ จูตระกูล กรรมการอิสระและประธานกรรมการตรวจสอบ

2.  นายพิสูจน์ สุขแสงทิพย์ กรรมการอิสระและกรรมการตรวจสอบ

3.  นายกมล รัตนไชย กรรมการอิสระและกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

ตามมติคณะกรรมการบริษัทครั้งที่ 14/2547 และมีการทบทวนอีกในที่ประชุมคณะกรรมการบริษัท
ครั้งที่ 18/2551 เมื่อวันที่ 13 พฤศจิกายน 2551 ซึ่งมีคณะกรรมการตรวจสอบเข้าร่วมประชุม
ได้กำหนดขอบเขตอำนาจหน้าที่ของคณะกรรมการตรวจสอบ ดังนี้

คณะกรรมการตรวจสอบได้รับมอบหมายจากคณะกรรมการบริษัทให้มีหน้าที่รับผิดชอบตรวจสอบการดำเนินงานของบริษัทและรายงานตรงต่อคณะกรรมการบริษัทเพื่อให้การดำเนินงานมีมาตรฐานที่จะก่อให้เกิดประโยชน์สูงสุดแก่บริษัทและผู้ถือหุ้น
โดยมีขอบเขตการกำกับดูแล ดังนี้

คณะกรรมการตรวจสอบมีหน้าที่และรับผิดชอบตามข้อกำหนดและหลักเกณฑ์ของคณะกรรมการกำกับหลักทรัพย์และตลาดหลักทรัพย์
(กลต.) และตลาดหลักทรัพย์ฯ และให้รายงานตรงต่อคณะกรรมการบริษัท
เพื่อให้การดำเนินงานมีมาตรฐานที่จะก่อให้เกิดประโยชน์สูงสุดแก่บริษัทและผู้ถือหุ้น
โดยมีขอบเขตการกำกับดูแล ดังนี้

1)  สอบทานให้บริษัทมีการรายงานทางการเงินอย่างถูกต้อง
    มีการเปิดเผยข้อมูลอย่างเพียงพอและเชื่อถือได้

2)  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3)  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4)  พิจารณาคัดเลือกและเสนอแต่งตั้งผู้สอบบัญชีของบริษัท กำหนดค่าตอบแทนของผู้สอบบัญชี
    ประเมินผลการปฏิบัติงานของผู้สอบบัญชี
    รวมถึงการดำรงความอิสระให้ผู้สอบบัญชีในการปฏิบัติงาน

5)  พิจารณาและให้ความเห็นชอบในการแต่งตั้ง ถอดถอน โยกย้าย และพิจารณาความดีความชอบ
    มอบหมายงานและรวมถึงการดำรงไว้ซึ่งความอิสระให้แก่หน่วยงานตรวจสอบภายใน

6)  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์

7)  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

-   ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

-   ความเห็นเกี่ยวกับความเพียงพอของระบบควบคุมภายในของบริษัท

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   ความเห็นเกี่ยวกับความเหมาะสมของผู้สอบบัญชี

-   ความเห็นเกี่ยวกับรายการที่อาจมีความขัดแย้งทางผลประโยชน์

8)  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

คณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทน ณ วันที่ 18 มีนาคม 2552 ประกอบด้วยกรรมการรวม
3 ท่าน ได้แก่

1.  นายอภิรักษ์ จูตระกูล ประธานกรรมการสรรหาและพิจารณาค่าตอบแทน

2.  นายพิสูจน์ สุขแสงทิพย์ กรรมการสรรหาและพิจารณาค่าตอบแทน

3.  นายกมล รัตนไชย กรรมการสรรหาและพิจารณาค่าตอบแทน

ขอบเขตอำนาจหน้าที่คณะกรรมการสรรหาและพิจารณาค่าตอบแทน

ตามมติคณะกรรมการบริษัท ครั้งที่ 5/2549 เมื่อวันที่ 14 พฤศจิกายน 2549
ซึ่งมีคณะกรรมการสรรหาและพิจารณาค่าตอบแทนเข้าร่วมประชุม
ได้กำหนดขอบเขตอำนาจหน้าที่ของคณะกรรมการสรรหาและพิจารณาค่าตอบแทน ดังนี้

1)  กำหนดหลักเกณฑ์ นโยบาย และวิธีการในการสรรหาบุคคลที่เหมาะสมมาเป็นกรรมการ
    กรรมการผู้จัดการ และ ที่ปรึกษาของบริษัทโดยคำนึงถึงความรู้ ความสามารถ ชื่อเสียง
    ประสบการณ์ และเกียรติประวัติที่ดี ประกอบการพิจารณา

2)  กำหนดโครงสร้างผลตอบแทนและผลประโยชน์อื่นสำหรับกรรมการ กรรมการผู้จัดการ
    และที่ปรึกษา โดยเปรียบเทียบกับกลุ่มธุรกิจเดียวกัน หรือ กับธุรกิจอื่นที่ใกล้เคียงกัน

3)  ปฏิบัติหน้าที่ในการสรรหาให้เป็นไปตามวัตถุประสงค์และหลักการต่างๆ ด้วยความรอบคอบ
    ระมัดระวัง และคำนึงถึงผลประโยชน์ของบริษัทเป็นสำคัญ
    ก่อนเสนอให้คณะกรรมการบริษัทพิจารณาแต่งตั้ง

คณะผู้บริหาร

คณะผู้บริหาร ณ วันที่ 18 มีนาคม 2552 ประกอบด้วยผู้บริหารจำนวน 6 ท่าน ดังนี้

1.  นายจำนงค์ พุทธิมา กรรมการผู้จัดการ

2.  นางโฉมพิศ บุนนาค รองกรรมการผู้จัดการ

3.  นายปณิธาน พงศ์ไพโรจน์ ผู้อำนวยการ

4.  นายไมตรี เตชะศรีอุดม ผู้อำนวยการฝ่ายการตลาด

5.  นายสุภชัย สถิตย์วิมล ผู้อำนวยฝ่ายกฎหมายและบังคับคดี

6.  นางพรศิริ เล็กคล้าย ผู้อำนวยการฝ่ายบัญชีและการเงิน

ขอบเขตอำนาจหน้าที่ของกรรมการผู้จัดการ

ตามมติคณะกรรมการครั้งที่ 14/2547 และมีการทบทวนอีกในที่ประชุมคณะกรรมการบริษัท ครั้งที่
18/2551 เมื่อวันที่ 13 พฤศจิกายน 2551 ซึ่งมีคณะกรรมการตรวจสอบเข้าร่วมประชุม
ได้กำหนดขอบเขตอำนาจหน้าที่ของกรรมการผู้จัดการ ดังนี้

ให้กรรมการผู้จัดการ มีอำนาจดำเนินการตามที่คณะกรรมการบริษัท ได้มอบหมาย
ซึ่งอยู่ภายใต้กฎระเบียบและข้อบังคับของบริษัททั้งนี้
การมอบอำนาจดังกล่าวต้องไม่มีลักษณะเป็นการมอบอำนาจที่ทำให้สามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใด กับบริษัทหรือบริษัทย่อย

กรรมการผู้จัดการมีขอบเขตอำนาจหน้าที่ ดังนี้

1)  ดำเนินการและบริหารจัดการดำเนินธุรกิจตามปกติของบริษัทและสามารถอนุมัติรายการที่เป็นธุรกรรมตามปกติของบริษัทเช่น
    การจัดซื้อสินค้า ยานพาหนะ วัสดุ เครื่องมืออุปกรณ์ เครื่องใช้การอนุมัติค่าใช้จ่าย
    การอนุมัติการขายเช่าซื้อ การอนุมัติการตัดหนี้สูญ และการว่าจ้างที่ปรึกษาด้านต่างๆ เป็นต้น
    ที่มีมูลค่าสำหรับแต่ละรายการที่ไม่เกิน 15 ล้านบาท

2)  อำนาจพิจารณาอนุมัติเกี่ยวกับการลงทุนในตราสารทุน ตราสารหนี้ ภายใต้วงเงินลงทุนไม่เกิน
    15 ล้านบาท ทั้งนี้ ในการพิจารณาเข้าทำรายการต้องคำนวณขนาดรายการตามเกณฑ์การได้มา
    หรือจำหน่ายไปของทรัพย์สิน

3)  ดำเนินการและบริหารจัดการ การดำเนินธุรกิจของบริษัทให้เป็นไปตามนโยบายธุรกิจ
    แผนธุรกิจและกลยุทธ์ทางธุรกิจที่คณะกรรมการบริษัทได้อนุมัติแล้ว

4)  มอบอำนาจหรือมอบหมายให้บุคคลอื่นใดที่กรรมการผู้จัดการเห็นสมควรทำหน้าที่แทนกรรมการผู้จัดการในเรื่องที่จำเป็นและสมควร
    โดยให้อยู่ในดุลยพินิจของกรรมการผู้จัดการ
    ซึ่งอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท

5)  ปฏิบัติหน้าที่อื่นๆ ตามที่ได้รับมอบหมายจากคณะกรรมการบริษัท และ/หรือ
    คณะกรรมการบริหารในแต่ละคราว

ประวัติการทำผิดกฎหมาย

ในระยะเวลา 10 ปีที่ผ่านมา คณะกรรมการและเจ้าหน้าที่บริหารของบริษัทไม่มีผู้ใดเคยถูกไล่ออก
ปลดออก หรือต้องคดี เนื่องจากการกระทำทุจริต หรือเคยถูกฟ้องล้มละลาย หรือถูกต้องโทษอาญา
หรือมีข้อพิพาท หรือการถูกฟ้องร้องซึ่งอยู่ในระหว่างการตัดสิน

1.  การสรรหากรรมการและเจ้าหน้าที่บริหาร

การคัดเลือกบุคคลที่จะเข้าดำรงตำแหน่งเป็นกรรมการของบริษัทผ่านคณะกรรมการสรรหา
วิธีการสรรหากรรมการจะกระทำโดยคณะกรรมการสรรหาซึ่งจะเป็นผู้พิจารณาคัดเลือกตามเกณฑ์คุณสมบัติตามมาตรา
68 แห่งพระราชบัญญัติบริษัทมหาชนจำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
นอกจากนี้ยังพิจารณาถึงประสบการณ์ ความรู้ และความสามารถ
จากนั้นจึงนำรายชื่อเสนอที่ประชุมผู้ถือหุ้นเพื่อพิจารณาแต่งตั้ง

ในการเลือกตั้งคณะกรรมการของบริษัทจะกระทำโดยที่ประชุมผู้ถือหุ้น
ตามหลักเกณฑ์และวิธีการของบริษัทมหาชน ดังต่อไปนี้

(ก) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(ข) ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

(ค)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

2.  ค่าตอบแทนผู้บริหารประจำปี

ค่าตอบแทนที่เป็นตัวเงิน

  ------ ------------- ---------------- --------------- ----------------------
  ลำดับ   ชื่อ - สกุล                       จำนวนครั้ง        รวมบำเหน็จและเบี้ยประชุม

                                        ที่ประชุม          (บาท)

  1      คุณกมล         เอี้ยวศิวิกูล         13 / 18         320,000.00

  2      คุณจำนงค์       พุทธิมา            13 / 18         180,000.00

  3      คุณโฉมพิศ       บุนนาค            13 / 13         100,000.00

  4      คุณปณิธาน       พงศ์ไพโรจน์        8 / 8           70,000.00

  5      คุณรุ่งระวี       เอี่ยมพงษ์ไพฑูรย์     14 / 15         210,000.00

  6      คุณอภิรักษ์       จูตระกูล           8 / 10          200,000.00

  7      คุณพิสูจน์        สุขแสงทิพย์         15 / 18         210,000.00

  8      คุณกมล         รัตนไชย           10 / 10         160,000.00

  9      คุณพจนีย์        เผ่าสวัสดิ์ ¹        4 / 5           110,000.00

  10     คุณจารุพันธ์      จิรายุส ²          6 / 8           110,000.00

  11     คุณพิพิธ         พิชัยศรทัต ³        8 / 8           130,000.00

  12     คุณกุณฑลา       ศศะสมิต ⁴         8 / 8           120,000.00

  13     คุณแพททริค      ชอง ⁵            2 / 2           20,000.00

  14     คุณจีรวรรณ      วงศ์โสภา ⁶        9 / 9           60,000.00

                                        รวมทั้งสิ้น         2,000,000.00
  ------ ------------- ---------------- --------------- ----------------------

+------+------------+--------+----------------------------------------+
| หมาย | 1          | เ      | ลาออกจากตำแหน่งกรรมการบริษัทเมื่อวันที่ 17     |
| เหตุ: | .  นางพจนีย์ | ผ่าสวัสดิ์ | มีนาคม 2551                             |
+------+------------+--------+----------------------------------------+
|      | 2.         | จิรายุส  | ลาออกจากตำแหน่งกรรมการบริษัทเมื่อวันที่ 31     |
|      |  นายจารุพันธ์ |        | มีนาคม 2551                             |
+------+------------+--------+----------------------------------------+
|      | 3.  นายพิพิธ | พ      | ลาออกจากตำแหน่งกรรมการบริษัทเมื่อวันที่ 18     |
|      |            | ิชัยศรทัต | เมษายน 2551                            |
+------+------------+--------+----------------------------------------+
|      | 4.         | ศศะสมิต | ลาออกจากตำแหน่งกรรมการบริษัทเมื่อวันที่ 18     |
|      |   นางกุณฑลา |        | เมษายน 2551                            |
+------+------------+--------+----------------------------------------+
|      | 5.         | ชอง    | ลาออกจากตำแหน่งกรรมการบริษัทเมื่อวันที่ 9      |
|      |  นายแพททริค |        | มิถุนายน 2551                            |
+------+------------+--------+----------------------------------------+
|      | 6.         | ว      | ลาออกจากตำแหน่งกรรมการบริษัทเมื่อวันที่ 1      |
|      |   คุณจีรวรรณ | งศ์โสภา | สิงหาคม 2551                            |
+------+------------+--------+----------------------------------------+

+---------+-------------+--------------+------------------------------+
| รายการ  | ปี 2551      |              |                              |
+---------+-------------+--------------+------------------------------+
|         | จำนวน (ท่าน) | จำนวน (บาท)  | รายละเอียดค่าตอบแทน            |
+---------+-------------+--------------+------------------------------+
| ผู้บริหาร  | 8           | 8,021,667    | เงินเดือน                      |
|         |             |              | และเงินกองทุนสำรองเลี้ยงชีพ       |
+---------+-------------+--------------+------------------------------+

1.  รายงานการกำกับดูแลกิจการที่ดี

บริษัทมีนโยบายในการนำหลักการกำกับดูแลกิจการที่ดีมาปฏิบัติอย่างจริงจัง โดยในปี 2546 ที่ผ่านมา
บริษัทได้มีการปรับปรุงการดำเนินงานในหลายๆด้านเพื่อให้เป็นตามหลักการดังกล่าว
โดยบริษัทเชื่อมั่นว่าการมีมาตรฐานการกำกับดูแลกิจการที่ดี
มีความโปร่งใสและยึดมั่นในหลักจริยธรรมจะทำให้บริษัทเป็นที่ยอมรับและสร้างความเชื่อมั่นให้แก่ผู้ถือหุ้น
นักลงทุน
และผู้มีส่วนเกี่ยวข้องทุกฝ่ายมากขึ้นอันจะเป็นประโยชน์ต่อการดำเนินธุรกิจของบริษัทในระยะยาว
ทั้งนี้บริษัทได้กำหนดการกำกับดูแลกิจการที่ดีดังต่อไปนี้

1.  นโยบายเกี่ยวกับการดูแลกิจการ

บริษัทได้เล็งเห็นถึงความสำคัญของการกำกับดูแลกิจการที่ดีต่อการเติบโตอย่างยั่งยืนของธุรกิจจึงได้กำหนดนโยบายเกี่ยวกับการกำกับดูแลกิจการ
โดยมุ่งเน้นให้ความสำคัญต่อการปฏิบัติต่อผู้ถือหุ้นอย่างเท่าเทียมกัน การคำนึงถึงผู้มีส่วนได้เสียทุกฝ่าย
การให้ความสำคัญต่อระบบการตรวจสอบและควบคุมภายใน การบริหารจัดการความเสี่ยง
การเปิดเผยข้อมูล และการกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
ภายใต้ข้อกำหนดของกฎหมายและจริยธรรมทางธุรกิจ

2.  สิทธิและความเท่าเทียมกันของผู้ถือหุ้น

ในการประชุมผู้ถือหุ้น
บริษัทได้ส่งหนังสือเชิญประชุมพร้อมทั้งข้อมูลประกอบการประชุมล่วงหน้าตามที่กฎหมายกำหนด
มีการบันทึกการประชุมอย่างถูกต้อง ครบถ้วน
พร้อมทั้งเปิดโอกาสให้ผู้ถือหุ้นมีสิทธิในการตรวจสอบการดำเนินการ สอบถาม
และแสดงความคิดเห็นในที่ประชุมโดยเท่าเทียมกัน อีกทั้ง
บริษัทยังมีนโยบายเพิ่มทางเลือกให้กับผู้ถือหุ้น โดยให้กรรมการอิสระเป็นผู้รับมอบอำนาจจากผู้ถือหุ้น
ในกรณีที่ผู้ถือหุ้นไม่สามารถเข้าร่วมประชุมได้
หลังจากที่บริษัทได้แปรสภาพเป็นบริษัทมหาชนและนำหุ้นเข้าจดทะเบียนในตลาดหลักทรัพย์แห่งประเทศไทยแล้วอีกด้วย

3.  สิทธิของผู้มีส่วนได้เสีย

บริษัทให้ความสำคัญต่อสิทธิของผู้มีส่วนได้เสียทุกกลุ่ม ประกอบด้วย กลุ่มพนักงาน ผู้บริหาร เจ้าหนี้
ผู้ถือหุ้น ลูกค้า คู่ค้า รวมถึงสังคมโดยรวมอย่างเหมาะสม และจะให้มีการร่วมมือกันระหว่าง
ผู้มีส่วนได้เสียในกลุ่มต่างๆ ตามบทบาทและหน้าที่ เพื่อให้กิจการของบริษัทดำเนินไปด้วยดี
มีความมั่นคง และตอบสนองผลประโยชน์ที่เป็นธรรมแก่ทุกฝ่าย

4.  การประชุมผู้ถือหุ้น

คณะกรรมการของบริษัทได้ให้ความสำคัญต่อการประชุมผู้ถือหุ้นเป็นอย่างยิ่ง
โดยในการประชุมผู้ถือหุ้นของบริษัทจะมีกรรมการเข้าร่วมประชุมด้วย โดยระหว่างการประชุม
ประธานในที่ประชุมจะได้เปิดโอกาสให้ผู้ถือหุ้นมีการตรวจสอบการดำเนินงานของบริษัท
สอบถามแสดงความคิดเห็น และเสนอแนะข้อคิดเห็นหรือแนวทางต่างๆ อย่างเท่าเทียมกัน
และจะได้ทำการบันทึกประเด็นซักถามและข้อคิดเห็นที่สำคัญไว้ในรายงานการประชุม

5.  ภาวะผู้นำและวิสัยทัศน์

คณะกรรมการบริษัทมีส่วนร่วมในการกำหนดนโยบายและทิศทางการดำเนินงานของบริษัทและกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพ
เพื่อเพิ่มมูลค่าทางเศรษฐกิจสูงสุดแก่กิจการ และความมั่นคงสูงสุดแก่ผู้ถือหุ้น
นอกจากนี้บริษัทยังได้กำหนดขอบเขตและอำนาจหน้าที่ระหว่างคณะกรรมการ คณะกรรมการบริหาร
คณะกรรมการตรวจสอบไว้อย่างชัดเจนอีกด้วย

6.  ความขัดแย้งทางผลประโยชน์

คณะกรรมการบริษัทได้ดูแลรายการที่อาจมีความขัดแย้งทางผลประโยชน์อย่างรอบคอบ
โดยคำนึงผลประโยชน์ของบริษัทเป็นหลัก
หากบริษัทมีรายการที่อาจมีความขัดแย้งทางผลประโยชน์จะนำเสนอต่อคณะกรรมการตรวจสอบ
เพื่อพิจารณาให้ความเห็นรายการดังกล่าว
นอกจากนี้คณะกรรมการบริษัทยังมีหน้าที่ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียของบริษัทอีกด้วย

7.  จริยธรรมธุรกิจ

บริษัทมีข้อกำหนดเกี่ยวกับจริยธรรม (Code of Conduct)
และข้อกำหนดห้ามฝ่ายบริหารและพนักงานปฏิบัติงานในลักษณะที่อาจก่อให้เกิดความขัดแย้งทางผลประโยชน์กับธุรกิจ
ทั้งนี้บริษัทจะทำการออกข้อพึงปฏิบัติเพิ่มเติมเกี่ยวกับจรรยาบรรณของคณะกรรมการ
คณะกรรมการบริหาร พนักงาน เพื่อให้ผู้ที่เกี่ยวข้องยึดถือเป็นแนวทางปฏิบัติหน้าที่ด้วยความซื่อสัตย์
สุจริต เที่ยงธรรม ทั้งต่อบริษัทและผู้มีส่วนได้เสียทุกกลุ่ม

8.  การถ่วงดุลของกรรมการที่ไม่เป็นผู้บริหาร

คณะกรรมการบริษัทมี จำนวน 8 ท่าน ประกอบด้วย

-   กรรมการที่เป็นผู้บริหาร จำนวน 3 ท่าน

-   กรรมการที่ไม่ได้เป็นผู้บริหาร จำนวน 2 ท่าน และกรรมการอิสระ จำนวน 3 ท่าน
    ซึ่งคิดเป็นร้อยละ 62.50 ของจำนวนกรรมการทั้งคณะ

9.  การรวมหรือการแยกตำแหน่งและความเป็นอิสระของคณะกรรมการ

ประธานกรรมการไม่เป็นบุคคลคนเดียวกันกับกรรมการผู้จัดการ และโครงสร้างคณะกรรมการบริษัท
ประกอบด้วย คณะกรรมการตรวจสอบ คณะกรรมการสรรหาและพิจารณาค่าตอบแทน
ซึ่งเป็นกรรมการอิสระ 3 ท่าน เพื่อให้เกิดการถ่วงดุล และการสอบทาน การบริหารงานของบริษัท

10. คณะอนุกรรมการ

คณะกรรมการบริษัทได้มีมติแต่งตั้งคณะกรรมการตรวจสอบ เมื่อวันที่ 29 เมษายน 2547
เพื่อช่วยในการกำกับดูแลกิจการของบริษัทโดยคณะกรรมการตรวจสอบประกอบด้วยกรรมการที่เป็นอิสระจำนวน
3 ท่าน โดยอย่างน้อย 1 ท่าน เป็นผู้ที่มีความรู้ด้านบัญชีหรือการเงิน
มีขอบเขตและอำนาจหน้าที่ตามที่ระบุไว้ในรายละเอียดขอบเขต
และอำนาจหน้าที่ของคณะกรรมการตรวจสอบ

คณะกรรมการสรรหาและพิจารณาค่าตอบแทน คณะกรรมการบริษัทได้มีมติแต่งตั้ง เมื่อวันที่ 27
กุมภาพันธ์ 2549 ประกอบด้วยกรรมการที่เป็นอิสระจำนวน 3 ท่าน มีขอบเขตหน้าที่พิจารณา สรรหา
และคัดเลือกผู้ที่มีความรู้ความสามารถดำรงตำแหน่งกรรมการของบริษัท
รวมทั้งการกำหนดค่าตอบแทนกรรมการบริษัทให้มีความเหมาะสมและเป็นธรรม

11. ผลตอบแทนกรรมการและผู้บริหาร

บริษัทได้กำหนดค่าตอบแทนกรรมการในระดับที่เหมาะสม
โดยผ่านคณะกรรมการสรรหาและพิจารณาค่าตอบแทน และได้รับอนุมัติจากที่ประชุมผู้ถือหุ้นแล้ว
ซึ่งประกอบด้วย ค่าตอบแทนสำหรับกรรมการปีละไม่เกิน 3,000,000 บาท
สำหรับค่าตอบแทนผู้บริหารจะจ่ายตามผลการดำเนินงานของบริษัทและผลการปฏิบัติงานของผู้บริหารแต่ละท่าน
โดยใช้ข้อมูลค่าตอบแทนบริษัทในอุตสาหกรรมเดียวกัน
รวมถึงผลประกอบการของบริษัทมาประกอบการพิจารณา

12. การประชุมคณะกรรมการ

บริษัทได้กำหนดให้มีการประชุมคณะกรรมการอย่างสม่ำเสมอ
และมีการประชุมพิเศษเพิ่มตามความจำเป็น โดยมีการกำหนดวาระอย่างชัดเจน
และมีการส่งหนังสือเชิญประชุมพร้อมระเบียบวาระการประชุมล่วงหน้า 7 วัน
เพื่อให้คณะกรรมการได้มีเวลาศึกษาข้อมูลเพียงพอก่อนเข้าร่วมประชุม
และได้มีการจดบันทึกและจัดทำรายงานการประชุมเป็นลายลักษณ์อักษรทุกครั้ง
เพื่อให้คณะกรรมการและผู้ที่เกี่ยวข้องสามารถตรวจสอบได้ ในปี 2551
ที่ผ่านมาคณะกรรมการมีการประชุมทั้งสิ้น จำนวน 18 ครั้ง
การเข้าร่วมประชุมของคณะกรรมการแต่ละท่านสามารถสรุปได้ดังนี้

  ------ --------- -------------- -------------- ------------------- ----------------
  ลำดับ   ชื่อ - สกุล                 วันที่ได้รับแต่งตั้ง   วาระการดำรงตำแหน่ง   การเข้าร่วมประชุม /

                                                                     การประชุมทั้งหมด
                                                                     (ครั้ง)

  1      คุณกมล     เอี้ยวศิวิกูล       19 ก.พ. 2550   เม.ย. 51 - เม.ย. 54 13 / 18

  2      คุณจำนงค์   พุทธิมา          14 พ.ย. 2549   เม.ย. 51 - เม.ย. 54 13 / 18

  3      คุณโฉมพิศ   บุนนาค          19 มี.ค. 2551   เม.ย. 50 - เม.ย. 53 13 / 13

  4      คุณปณิธาน   พงศ์ไพโรจน์      12 มิ.ย. 2551   เม.ย. 51 - เม.ย. 54 8 / 8

  5      คุณรุ่งระวี   เอี่ยมพงษ์ไพฑูรย์   19 เม.ย. 2551  เม.ย. 51 - เม.ย. 54 14 / 15

  6      คุณอภิรักษ์   จูตระกูล         19 เม.ย. 2551  เม.ย. 50 - เม.ย. 53 8 / 10

  7      คุณพิสูจน์    สุขแสงทิพย์       14 ส.ค. 2550   เม.ย. 50 - เม.ย. 53 15 / 18

  8      คุณกมล     รัตนไชย         19 เม.ย. 2551  เม.ย. 50 - เม.ย. 53 10 / 10
  ------ --------- -------------- -------------- ------------------- ----------------

13. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัท
และข้อมูลทางการเงินที่ปรากฏรายงานประจำปี
งบการเงินดังกล่าวได้จัดทำขึ้นตามมาตรฐานการบัญชีที่รับรองทั่วไปในประเทศไทย
มีการเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบการเงิน

14. ความสัมพันธ์กับผู้ลงทุน

บริษัทมีนโยบายในการเปิดเผยข้อมูลอย่างถูกต้อง ครบถ้วน และทันการณ์
ให้ผู้ถือหุ้นและผู้ที่เกี่ยวข้องได้รับทราบอย่างทั่วถึง โดยจัดให้มีฝ่ายนักลงทุนสัมพันธ์ (Investor
Relation) ซึ่งเป็นหน่วยงานที่ทำหน้าที่เป็นผู้ประสานงาน ติดต่อและให้ข้อมูลของบริษัทแก่ผู้ถือหุ้น
นักลงทุน ตลอดจนนักวิเคราะห์หลักทรัพย์ทั่วไป ให้มีความชัดเจนและโปร่งใส
ทั้งนี้ผู้ลงทุนสามารถติดต่อหน่วยงานดังกล่าวได้ที่ e-mail address:
investorrelation@sunshinepcl.co.th

1.  การดูแลการใช้ข้อมูลภายใน

ในการกำกับดูแลการใช้ข้อมูลภายในนั้น
บริษัทมีนโยบายห้ามมิให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
ซึ่งรวมทั้งเพื่อการซื้อขายหลักทรัพย์ของบริษัทโดยได้แจ้งนโยบายของบริษัทและกฎเกณฑ์แนวทางปฏิบัติและข้อเสนอแนะของตลาดหลักทรัพย์ฯ
และของคณะกรรมการกำกับหลักทรัพย์และตลาดหลักทรัพย์ให้ผู้บริหารทุกท่านทราบ
โดยเฉพาะอย่างยิ่งการห้ามมิให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
และห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอก
หรือบุคคลที่ไม่มีหน้าที่เกี่ยวข้อง และไม่ซื้อขายหลักทรัพย์ของบริษัทในช่วงระยะเวลา 1
เดือนก่อนที่งบการเงินเผยแพร่ต่อสาธารณชน

2.  บุคลากร

บริษัทและบริษัทย่อยให้ความสำคัญต่อการพิจารณาจัดสรรกำลังคนให้เหมาะสมกับขนาดของหน่วยงาน
และเพื่อการเตรียมความพร้อมของกำลังคนต่อแผนงานในอนาคตด้วย
โดยพนักงานของกลุ่มบริษัทแบ่งตามสายงานหลักได้ ดังนี้

+-----------------------------------------+----------------------------+
| ฝ่าย                                     | ณ 31 ธ.ค. 2551             |
+-----------------------------------------+----------------------------+
| 1.  ฝ่ายบริหาร                            | 3                          |
+-----------------------------------------+----------------------------+
| 2.  สำนักเลขานุการ                        | 1                          |
+-----------------------------------------+----------------------------+
| 3.  ฝ่ายกฎหมาย                           | 13                         |
+-----------------------------------------+----------------------------+
| 4.  ฝ่ายบัญชีและการเงิน                     | 9                          |
+-----------------------------------------+----------------------------+
| 5.  ฝ่ายติดตามหนี้                          | 12                         |
+-----------------------------------------+----------------------------+
| 6.  ฝ่ายทรัพยากรบุคคลและธุรการ              | 7                          |
+-----------------------------------------+----------------------------+
| รวม                                     | 45                         |
+-----------------------------------------+----------------------------+